בלה פלקי

בלה פלקי (במקור פיכסל-Füchsl, בהונגרית: Feleki Béla; לובשבריני, 3 באוקטובר 1862 – בודפשט, 1 במרץ 1923) היה עורך דין יהודי-הונגרי, חבר הוועדה המחוקקת של בודפשט, סגן נשיא הקהילה היהודית של פשט. אחיו היו הוגו פלקי, אורולוג, ושאנדור פלקי, רופא, משורר ואחיינו היה גזה פלקי, סופר ועיתונאי.

ביוגרפיה 
בלה פיכסל נולד במשפחה יהודית כבנם של מיקשה פלקי (פיכסל), רופא ושל אנה ברון. אחרי סיום לימודיו בתיכון, למד משפטים באוניברסיטת בודפשט (שמה כיום אוניברסיטת אטווש לוראנד). בשנות ה-90 של המאה ה-19, הוא היה מעורב באופן פעיל בתנועה למדיניות דתות אחידה ובעבודת ההכנה להצעת "חוק הקבלה". בשנת 1890 הפך לחבר בוועדה המחוקקת של בודפשט. הוא הפנה את תשומת לבו בעיקר לנושאי מדיניות פיננסית וחברתית. בשנת 1919 נבחר למנהל מערכת החינוך בקהילה היהודית של פשט ולאחר מכן לסגן נשיא הקהילה. יוזמה ראויה לציון שלו הייתה בתחום הגנת הילדים, הקמת אגודת החסות הלאומית היהודית. שמו קשור להקמת הגימנסיה היהודית של בודפשט לבנים ולבנות בקהילה, שהיה בית הספר התיכון היהודי הראשון בהונגריה.

פלקי כתב מאמרים משפטיים עבור "עיתון עורכי הדין" (Ügyvédek Lapja) ו"בטאון הצדק" (Igazságügyi Közlöny), וכן עבור עיתונים וכתבי עת יהודיים. בלה פלקי הובא למנוחות בבית הקברות היהודי ברחוב שלגוטאריאני בבודפשט.

חיים אישיים 
אשתו הייתה אדל דויטש (1871–1925), בתו אליס פלקי (1894–?).

לקריאה נוספת 
 יוז'ף סיניאי: חייהם ויצירותיהם של סופרים הונגרים. 1894
 יוזף פלטינוס: חטאי הבנייה החופשית. מהדורה רביעית. בודפשט, 1938–1939.

קישורים חיצוניים 
 לקסיקון יהודי הונגרי. 1929. עורך פטר אויווארי. בלה פלקי.
  (אנה גרגיי: דורות חלפו, דורות באים)
 בלה פלקי מת (2 במרץ 1923) וילאג, שנתון 14, גיליון מספר 49

הערות שוליים 

עורכי דין יהודים הונגרים
הונגרים חברי הבונים החופשיים
משפחת פלקי
בוגרי אוניברסיטת אטווש לוראנד בודפשט
הונגרים שנולדו ב-1862
נפטרים ב-1923